OŠ HORVATI

Horvaćanska 6

Zagreb, 24. 02. 2020.

**UPIS DJECE U PRVI RAZRED ZA ŠKOLSKU GODINU 2020./2021.**

OBAVIJEST RODITELJIMA/SKRBNICIMA

Upis djece u 1. razred osnovne škole za školsku godinu 2020./2021. obavljat će se u svim osnovnim školama na području Grada Zagreba

 **4., 5. i 6. lipnja 2020.**

U prvi razred osnovne škole upisivat će se djeca koja do 1. travnja 2020. navršavaju 6 godina života (zaključno na dan 31. ožujka 2020. ).

Prije upisa u 1. razred roditelj/skrbnik obvezan je dogovoriti termine pregleda u ambulanti nadležnog školskog liječnika radi utvrđivanja psihofizičkog stanja djeteta kao i u osnovnoj školi koju će ono pohađati prema upisnom području.

Za dijete koje nije školski obveznik, a koje će tijekom 2020. godine navršiti 6 godina života, roditelj/skrbnik može u područnom uredu gradske uprave, sukladno djetetovoj prijavi prebivališta/boravišta podnijeti zahtjev za prijevremeni upis u 1. razred najkasnije do **31. ožujka** **2020. godine**. Za dijete koje je pohađalo predškolsku ustanovu roditelj/skrbnik dužan je uz zahtjev za prijevremeni upis djeteta, priložiti i mišljenje stručnog tima predškolske ustanove o psihofizičkom stanju djeteta.

U slučaju da dijete iz opravdanih razloga ne može pristupiti utvrđivanju psihofizičkog stanja do 6. lipnja 2020. godine, roditelj/skrbnik dužan je najkasnije do 30. svibnja 2020. godine o tome obavijestiti stručno povjerenstvo škole kojoj dijete pripada prema upisnom području te s njim dogovoriti drugo vrijeme pregleda.

Prije upisa u 1. razred obvezan je pregled djece radi utvrđivanja njihova psihofizičkog stanja, a koje će provesti stručno povjerenstvo osnovne škole u koju se dijete treba upisati, odnosno kojoj pripada prema upisnom području.

Utvrđivanje psihofizičkog stanja:

1. Ljiljana Vukšić, pedagoginja ( vuksic.ljiljana@gmail.com )

2. Dragica Cigrovski, defektologinja ( dragica.cigrovski@gmail.com )

Ispitivanje spremnosti djeteta za polazak u školu provodi se isključivo po prethodnom dogovoru.

Termine za testiranje možete dogovoriti pozivom na telefon 01/38 38 870, radnim danom od 9, 00 - 14, 00 sati, osobnim dolaskom u školu ili putem jedne od gore navedenih e-mail adresa.

Molimo roditelje da obavezno ostave svoj kontakt broj ukoliko termin dogovaraju putem e-maila.

Roditelji, odnosno skrbnici djece dorasle za upis u 1. razred osnovne škole trebaju se javiti školskom liječniku .

Nadležni liječnik za OŠ HORVATI:

Dr. Ljiljana Đurić, Albaharijeva bb, tel: 38 35 444

neparne datume ujutro od 8, 00 do 12, 00

parne datume poslijepodne od 14, 00 do 18, 00

Roditelji koji ne pripadaju upisnom području OŠ Horvati dužni su se javiti svom nadležnom školskom liječniku, na čijem se upisnom području nalaze, odnosno gdje imaju prijavljeno prebivalište/boravište.

Roditelji ispunjavaju: Obrazac zamolbe za upis djeteta u školu izvan upisnog područja.

POSTUPAK UPISA:

**Stručno povjerenstvo škole** ( nadležni liječnik škole - specijalist školske medicine i djelatnici škole: stručni suradnik pedagog, stručnjak edukacijskog-rehabilitacijskog profila i učitelj razredne nastave ) provodi utvrđivanje psihofizičkog stanja djeteta zbog **redovitog upisa** u prvi razred osnovne škole.

Kada Stručno povjerenstvo škole procijeni da za to postoji potreba predlaže Stručnom povjerenstvu ureda utvrđivanje:

* **Prijevremenog upisa** u 1. razred osnovne škole ( roditelj može najkasnije do 31. ožujka podnijeti zahtjev Područnom uredu, Park Stara Trešnjevka 2),
* **Odgode upisa** u prvi razred osnovne škole ,
* Primjerenog programa osnovnog obrazovanja za dijete s teškoćama u razvoju,
* **Uključivanje učenika** u pripremnu ili dopunsku nastavu hrvatskog jezika.

UPISNO PODRUČJE OSNOVNE ŠKOLE HORVATI OBUHVAĆA SLJEDEĆE ULICE: Iza popisa ulica ide: Zrelost djeteta, tjelesna, intelektualna itd.

**UPISI U 1. RAZRED OSNOVNE ŠKOLE U ŠKOLSKOJ GODINI 2020./2021. NA PODRUČJU GRADA ZAGREBA PROVODIT ĆE SE :**

**4., 5. i 6. lipnja 2020. godine**